Mierkoles, Marso 22
Hira nakasabot han mga pulong nga iginsaysay ha ira.
Tikang hadto, ginagamit na han katawohan ni Jehova an abilidad ha pakigkomunikar
Huwebes, Marso 23
Kon diri klaro an tunog han trumpeta, hin-o an mag-aandam para ha girra?
Mamimeligro gud an kasundalohan kon diri matin-aw an tunog han trumpeta! Ha pariho nga paagi, kon diri naton isasaysay hin matin-aw an aton ginsisiring, bangin mawurok an mga tawo o tumoo ha sayop nga impormasyon. (1 Cor. 14:9) Syempre nangangalimbasog kita nga magin makaruruyag ngan matin-aw an aton ginyayakan pero diri naton karuyag nga magin bastos o sobra kaprangka. Hi Jesus nagpakita han pinakamaopay nga ehemplo ha pagpili hin angayan nga mga pulong. Tagda an iya halipot pero mapwersa nga pahayag nga nakarekord ha Mateo kapitulo 5 tubtob 7. Waray hiya gumamit hin damu ngan komplikado nga mga pulong o magyakan hin mapintas ngan nakakasakit ha iba. Lugod matin-aw ngan simple an iya mga pulong basi mapagios an iya mga mamarati. Pananglitan, basi diri hira magkinabaraka han ira kakaunon kada adlaw, gin-unabi niya kon paonan-o hi Jehova nagtatagana ha mga tamsi. Katapos itanding an iya mga mamarati ha mga tamsi, hiya nagpakiana: “Diri ba mas importante kamo kay ha ira?” (Mat. 6:26) Simple ngan masayon masabtan ito nga mga pulong nga nakakabantad gud ha kasingkasing! w15 12/15 3:13, 14
Biernes, Marso 24
Ipadayon niyo an iyo minagburugto nga gugma.
Ano an minagburugto nga gugma? An Griego nga pulong nga gin-gamit ni Pablo nga phi·la·del·phiʹa, literal nga nangangahulogan nga “pagpalangga ha usa nga bugto.” An minagburugto nga gugma usa nga klase hin pagpalangga nga may hilarom, mapaso, duok nga pagbati, pariho han aton iginpapakita ha usa nga kapamilya o duok nga sangkay. (Juan 11:36) Diri kita nagpapakunokuno nga magburugto
ilo_Latn war_Latn war_Latn ceb_Latn war_Latn war_Latn ilo_Latn war_Latn war_Latn